પણ આ એપ્સમાં ઝંપલાવતાં પહેલાં, એક ટેક્નોલોજી મેગેઝિનના એડિટરનો બાળકોના સંદર્ભમાં મોબાઇલના ઉપયોગ વિશેનો લેખ જરૂર વાંચવા ભલામણ છે. એમણે લખ્યું છે તેમ આજે દરેક પરિવારનાં માતા-પિતા (દાદા-દાદી સહિત) સૌ પોતપોતાના મોબાઇલમાં પરોવાઇ ગયાં છે ત્યારે, જેમના હાથમાં હજી સ્માર્ટફોન આવ્યા નથી એવાં નાનાં બાળકો સાથે આપણે વિતાવવો જરૂરી સમય તેઓ ગુમાવી રહ્યાં છે. મોબાઇલ સાવ બાજુએ મૂકી શકાય તેવું હવે શક્ય નથી, તો મોબાઇલને જ સાધન બનાવીને, પરિવારનાં બાળકો સાથે મોબાઇલમાં એવું કંઈક જોઈએ, એવું કંઈક કરીએ જે આગળ જતાં એમને માટે ઉજજવળ ભાવિનો આધાર તૈયાર કરે.